**Лариса** (грчки: *Λάρισα*, старогрчки: *Λάρισσα*) — главен град на периферијата Тесалија во Средна Грција и седиште на округот Лариса. Лариса е исто така еден од најважните градови на Грција.

Според името на градот беше именуван еден астероид, како и сателит на Нептун.

Име
---

Зборот "Лариса" на старогрчки значи "тврдина, упориште", а во старогрчката митологија нимфата Лариса е ќерка на грчкиот прататко од племето Пелазги, кои беа првите познати жители на областа. Ова племе имаше многу населби со ова име.

Природни услови
---------------

Градот Лариса се наоѓа во централниот дел на Тесалиската Рамнина, на реката Пенеј. Положбата на градот е многу поволна, бидејќи тоа е во близина на главниот пат во земјата, автопатот Атина - Солун.

Климата во Лариса е средоземна климаизменето средоземна, која се одликува со жешки лета и ладни зими со чести врнежи од снег. Лариса е познат како еден од најжешките грчки градови во летниот период.

Историја
--------

Најстарите археолошки наоди од областа на Лариса покажуваат дека областа е населена уште од праисториско време.

Првите познати жителите на областа Лариса беа грчкото племе Пелазги. Во 5 век п.н.е. оваа област е вклучена во главните текови на цивилизацијата, но тоа беше на маргините на главните настани. Сепак, тоа е толку важно за да го посетат многу познати личности, филозофи како Хипократ и Горгија, кои починале тука. За време на Пелопонеската војна, Лариса беше на страната на Атина. Во 344 година областа на Лариса падна под власта на Античка Македонија, а во 196 година потпадна под римска власт. Во 5 век, градот станал седиште на архиепископија. Во средниот век, градот беше најдолго под византиска власт, накратко под средновековна Бугарија и Србија, а во 15 век, градот потпаднал под османлиска власт. Под турско Лариса останува следните четири века, и е познат како "Новиот грчки град". Во 1881 градот припаѓа на модерна Грција, а месното муслиманско население масовно се иселува, во текот на грчко-турската војна 1897-1898.

Население
---------

Лариса има 126.076 жители и е седмиот по големина град во Грција. Населението се главно етнички Грци. Движење на населението низ годините:

* Во 1889: 13.610
* Во 1907: 18.001
* Во 1991: 113.781
* Во 2001: 126.076

Збратимени градови
------------------

* Молдавија Белци, Молдавија
* Словачка Банска Бистрица, Словачка *(од 1988)*
* САД Ноксвил, Тенеси, САД
* Бугарија Стара Загора, Бугарија
* Полска Рибњик, Полска, *(од 2003)*
* Турција Изник, Турција *(од 2000)*
* Турција Ургоп, Турција *(од 1996)*
* Турција Денизли, Турција
* Грција Сер, Грција

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. 1 2 3 4  „Twinnings" (PDF). *Central Union of Municipalities & Communities of Greece*. Архивирано од изворникот (PDF) на 2017-06-30. Посетено на 2013-08-25.
3. ↑  „Rybnik Official Website — Twin Towns". *City of Rybnik*. Urząd Miasta Rybnika, ul. Bolesława Chrobrego 2, 44–200 Rybnik. Посетено на 2008-11-01.

Надворешни врски
----------------

* Официјална страница
* Лариса денес Архивирано на 25 септември 2007 г.
* Меѓународна школа Лариса[*мртва врска*]
* Larissa Енциклопедија за Лариса[*мртва врска*]
* ТЕИ Лариса[*мртва врска*]
* Прогноза за Лариса Архивирано на 29 септември 2007 г.
* Општина Лариса[*мртва врска*]
* Град Лариса
* Германска страница за Лариса[*мртва врска*]